**Gavstriks årsmøde 1. – 3. marts, 2019**

Adresse:

Brandbjerg Højskole

Brandbjergvej 12

7300 Jelling

[www.brandbjerg.dk](http://www.brandbjerg.dk)

**Program**

**Fredag**

16 – 17:30 Ankomst

18 Middag

19:15 - 20 Foredrag ved Lisbeth Tolstrup: 25 år med Gavstrik

I en række festlige nedslag trækkes tråde tilbage til 1994, hvor der for første gang udkom 4 numre af bladet Gavstrik, og hvor foreningen – efter 2 års tilløb – blev en realitet. Stil, tendenser og specialiteter fra en verden af masker, samvær og ideer krydres med finurlige nedslag og eksempler fra en gammel strikkers arbejdsværelse.

20 Marked og kaffe. Stille bogauktion\* begynder.

**Lørdag**

8 – 9 Morgenmad

9 – 12 Workshops

12 – 13 Frokost

13 – 16 Workshops

16 Generalforsamling. Kåring af Årets Gavstrikker, 2019. Bogauktion slut

19 Jubilæumsfest

**Søndag**

8 – 9 Morgenmad

9 – 10 Vivian Høxbro fortæller om Gavstriks barndom

10:30 Oplæg med Lise Warburg om hendes nye bog: Den strikkende madonna.

12 – 13 Frokost

**Workshops**

Lørdag formiddag nr. 1 – 2 – 3 – 4 – 5

Lørdag eftermiddag nr. . 1 – 2 – 3 – 4 – 5

**1 KUN FÅ PLADSER TILBAGE PR 31.01.19**

**Lisbeth Tolstrup: Mary Walker Phillips revisited**

Mange kender sikker MWP fra bogen ”Kreativ Strikning”, Høst og Søn i 1973. De færreste ved, at hendes eksperimenter førte til meterhøje udsmykninger, og at hun var blandt de første, der opnåede at få strikkede værker ind på anerkendte kunstmuseer. I denne workshop leger vi med hendes ideer og skaber vores egne dekorative billeder.

Medbring:

Rester i lidt “hårde” kvaliteter. Fx hør, cottolin, tynd bomuld eller lignende.

Et udvalg af strikkepinde i størrelser fra ca. 2 mm til ca. 7 mm.

En blød plade og neutrale knappenåle til opspænding.

Målebånd, lineal, saks, blyanter og en vandfast spritpen til opmåling.

Evt. tynde pinde til montering.

**2 KUN FÅ PLADSER TILBAGE PR 31.01.19**

**Paulette Adam: Magiske Masker**

Vi strikker med crepegarn, dvs et garn som er oversnoet. Crepegarner er mest kendt i industrien og i håndvævning, men de giver også nogle sjove muligheder for at skabe håndstrik, som danner mønstre og strukturer. Vi skal strikke prøver som zigzagger, som buler og som krøller.

Du lærer om crepegarner, hvad de kan, og hvordan de efterbehandles. Dvs at der vil være en del materialelære, så denne workshop veksler mellem teori og strikkeprøver

Forudsætninger

Ingen særlige, du skal bare kunne strikke ret og vrang, og have lyst til at arbejde med de tynde garner.

Målet med workshoppen er at give forståelse for crepegarnernes særlige egenskaber og muligheder. Medbring strikkepinde og evt nogle fine garner. Har du garner, som du har erfaringer med trækker skævt så tag evt. også dem med.

**3**

**Lone Gissel: Inspiration til hæklede tasker og punge**
Jeg fortæller og viser forskellige former for hæklede punge og tasker og nogle forskellige velegnede mønstre, som kan varieres og ‘tilsættes’ farve.
Garnet vil typisk være af kvaliteter som tvinni og spinni, med eller uden følgetråd.
Jeg kommer også ind på montering.
Kurset lægger op til at hækle uden opskrift.

Medbring: Hæklenål nr. 3 og garn.

4 **UDSOLGT pr 31.01.19**

**Dorte Merete Lykke Jensen:**

**Gobelinstrik – traditionelt og utraditionelt**

På denne workshop skal vi lidt ud af vores komfortzone og udfordrer gobelinteknikken. Nogle husker måske gobelinstrik, som de farverige og slowknit-mønstre Kaffe Fassett designede i 90érne og har ikke strikket med teknikken siden. Jeg udfordrer gobelinteknikken, så vi skal afprøve flere forskellige udtryk og metoder på strikkepindene. Teknikker hvor der strikkes med en følgetråd, teknikker hvor der strikkes med forskellige materialer i samme nuance, teknikker der giver en struktur i overfladen, teknikker der danner en lomme... Gobelinteknikkerne vil være velegnede både som kanter, som spændende dekoration på et bærestykke, på en krave, lomme, tørklæder, sjaler, fladedækkende på en cardigan... Om du er nybegynder eller øvet strikker – alle kan være med.

Medbring venligst 2-3 sytråde/glimmertråd gerne i stærke farver, dine lækre garnrester f. eks. i kvaliteter som uld, alpaka, mohair, viskose, silke, hør, bomuld… Garnerne skal farvemæssigt passe sammen, strikkepinde hvad du har af pind 2½mm – 6mm, saks, skitsebog, blyant.

Fællesudgifter betales på workshoppen ca. 40kr, der dækker udlevering af karteflor, maskepapir og strikkeopskrifter med inspiration. [www.dmlj.dk](http://www.dmlj.dk)

5

**Strik et gækkebrev: Helene Jensen**

Der er mulighed for at strikke dit første gækkebrev, eller pynt til påsken - inde som ude.

Vi starter med en powerpoint præsentation med inspiration af strik brugt til andet end trøjer og sokker. Strik - blot til pynt

Jeg vil gennemgå udvalgte designs fra bogen Strikkede Striber Påske, som udleveres. Herefter arbejder man selv videre.

Medbring:

Garn der passer til pind 3, det kan være uldgarn men også mohair eller bomuld for at få en anden overflade.

Strikkepinde fra pind 2 og opefter.

Hæklenål, monteringsnål og saks.

Tre timer hvor vi pakker påsken ind i strik.

Forbehold for ændringer i programmet.

\* Vi afprøver STILLE BOGAUKTION

I hver bog ligger der en seddel, hvor der står bogens titel og hvor der er to kolonner én til beløb og én til navn.

Sedlerne bliver liggende i bøgerne, og man kan gå hen og byde skriftligt. Efter kåring af årets Gavstrikker lørdag eftermiddag, afsløres de personer, der har budt mest på de forskellige bøger. Prisinterval: 10 kr.